Puolustusvoimain lippujuhlan päivä

thumb|Uudenmaan prikaati puolustusvoimain lippujuhlan päivän paraatissa 2014 Valtakadulla Lappeenrannassa thumb|Gustaf Mannerheim ja tasavallan presidentti Risto Ryti tarkastavat joukkoja sodan ajan viimeisenä Suomen marsalkan syntymäpäivänä Ensossa 1944 Puolustusvoimain lippujuhlan päivä on Suomessa vuosittain 4. kesäkuuta vietettävä puolustusvoimien juhlapäivä ja virallinen liputuspäivä. Lippujuhlapäivänä jaetaan myönnetyt kunniamerkit ja ylennetään ansioituneita sotilaita ja reserviläisiä. == Historiaa == === Sotaväen lippujuhla === Sotaväen lippujuhlaa alettiin viettämään 1919 vuotta aikaisemmin päättyneen sisällissodan voittaneiden valkoisten Helsingissä järjestämän voitonparaatin vuosipäivänä 16. toukokuuta. Presidentti K. J. Ståhlberg vahvisti sotaväen lippujuhlan viralliseksi juhlapäiväksi vuonna 1921. Lippujuhla oli aluksi lähinnä porvariston juhla, mutta 1927 paraatin otti vastaan presidentti Lauri Kristian Relanderin sairausloman ajan tasavallan presidentin tehtäviä hoitanut sosialidemokraattinen pääministeri Väinö Tanner. Hän oli pysytellyt sisällissodan tapahtumien ulkopuolella, koska ei hyväksynyt aseellista kapinaa. Lippujuhlapäivä määrättiin viralliseksi liputuspäiväksi asetuksella 1934. Viimeinen sotaväen lippujuhlan paraati järjestettiin kaksikymmentä vuotta valkoisten voitonparaatin jälkeen 1938.Puolustusvoimain lippujuhlan päivä 4.6. Yle Oppiminen, Yleisradio Talvisodan jälkeen keväällä 1940 puolustusvoimien ylipäällikkö, sotamarsalkka Gustaf Mannerheim antoi päiväkäskyn, jonka mukaan 16. toukokuuta ei järjestetä juhlallisuuksia. Tällä pyrittiin korostamaan kansallista yhtenäisyyttä. Päiväkäskyssä määrättiin ajallisesti lähellä ollutta toukokuun kolmatta sunnuntaita vietettävän yksimielisyyden ja sankarivainajien muistopäivänä, nykyisenä kaatuneiden muistopäivänä. Liputuspäivistä annettua asetusta ei vielä muutettu, joten toukokuun 16. pysyi muodollisesti liputuspäivänä vuoteen 1942. === Puolustusvoimain lippujuhla === Ylipäällikkö Mannerheimin täyttäessä jatkosodassa 75 vuotta 4. kesäkuuta 1942 Suomen valtioneuvosto antoi hänelle Suomen marsalkan arvon ja määräsi syntymäpäivän puolustusvoimain lippujuhlaksi.Suomen marsalkan arvonimi Mannerheim.fi. Viitattu 16.8.2012. Päivä oli myös vahvistettu asetuksella viralliseksi liputuspäiväksi ja järjestettiin Ruokolahteen silloin kuuluneessa Immolassa, jossa oli myös asevoimien ohimarssi. Valtioneuvoston määräyksestä huolimatta juhlapäivän yleisenä nimenä oli Suomen marsalkan syntymäpäivä, kunnes sen tilalle tuli nykyinen nimi 1950. Kun Mannerheimin syntymästä tuli kuluneeksi 85 vuotta ja itsenäinen Suomi oli täyttämässä 35 vuotta 1952, juhlistettiin puolustusvoimain lippujuhlaa paraatilla Helsingin Senaatintorilla. Siihen osallistui puolustusvoimista ja rajavartiolaitoksesta neljäkymmentä osastoa ja runsaat kaksituhatta henkilöä. Paraatin vastaanotti tasavallan presidentti J. K. Paasikivi puolustusvoimain komentaja Aarne Sihvon kanssa. Paraatijoukkoja johti komentopäällikkö, kenraalimajuri Väinö Oinonen ja hartauden suoritti kenttäpiispa Johannes Björklund. Näin alettiin puolustusvoimain lippujuhlan päivää viettää paraatein, joita järjestetään eri paikkakunnilla. Kun Suomen itsenäistymisestä tulee kuluneeksi tasan viisiä tai kymmeniä vuosia puolisen vuotta myöhemmin vietettävänä itsenäisyyspäivänä, paraati järjestetään aina Helsingissä (vuodesta 2007 lähtien). == Paraatipaikkakunnat == * 1988: Hämeenlinna * 1989: Helsinki * 1990: Tampere * 1991: Oulu * 1992: Helsinki * 1993: Hämeenlinna * 1994: Rovaniemi * 1995: Hamina * 1996: Turku * 1997: Helsinki * 1998: Hämeenlinna * 1999: Lappeenranta * 2000: Rovaniemi * 2001: Helsinki * 2002: Kuopiohttp://www.savonsanomat.fi/viihde/no-title/1335551 Viitattu 16.12.2014 * 2003: Hamina * 2004: Kemi * 2005: Oulu * 2006: Vaasa * 2007: Helsinki Suomen itsenäisyys 90 vuotta * 2008: Mikkeli * 2009: Pori * 2010: Kotka * 2011: Rovaniemi * 2012: Helsinki Suomen itsenäisyys 95 vuotta * 2013: Tammisaari, Raasepori * 2014: Lappeenranta * 2015: Oulu Yle.fi − Puolustusvoimain lippujuhlaparaati tulee näyttävästi Ouluun * 2016: Turku Koskensalo, Timo: Puolustusvoimien lippujuhlapäivän paraati Turussa 2016 Youtube * 2017: Helsinki Suomen itsenäisyys 100 vuotta * 2018: Seinäjoki "Puolustusvoimat 100 vuotta" * 2019: Rovaniemi * ~~2020: Tammisaari, Raasepori~~ (peruttiin koronaviruksen vuoksi) * ~~2021: Joensuu~~ (peruttiin koronaviruksen vuoksi) * 2022: Helsinki Suomen itsenäisyys 105 vuotta * 2023: Jyväskylä * 2024: Hanko == Lähteet == == Aiheesta muualla == Luokka:Suomen puolustusvoimat Luokka:Suomalaiset juhlapäivät Luokka:Suomen liputuspäivät Luokka:Kesäkuun juhlapäivät